Diari Oficial de la Generalitat Valenciana


Sumari del DOGV 9343, del 19-05-2022 (2022/4184)

RESOLUCIÓ de 10 de maig de 2022, de la Conselleria de Sanitat Universal i Salut Pública, per la qual es concedeixen ajudes destinades a finançar accions en matèria de recursos humans per a impulsar la investigació i la formació en investigació sanitària, biomèdica i de salut pública per a l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9343

Data del DOGV
:   19-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4184


Data del document
:   10-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 10 de maig de 2022, de la Conselleria de Sanitat Universal i Salut Pública, per la qual es concedeixen ajudes destinades a finançar accions en matèria de recursos humans per a impulsar la investigació i la formació en investigació sanitària, biomèdica i de salut pública per a l'exercici 2022. [2022/4184]  
Per l'Ordre 2/2017, de 28 de febrer, de la Conselleria de Sanitat Universal i Salut Pública (DOGV 7994, 07.03.2017), s'aproven les bases reguladores de les ajudes destinades a finançar accions en matèria de recursos humans per a impulsar la investigació sanitària, biomèdica i salut pública, que es modifica parcialment per l'Ordre 3/2020, de 9 de juny, de la Conselleria de Sanitat Universal i Salut Pública (DOGV 8838, 18.06.2020).  
A l'empara d'aquestes bases reguladores, i per la Resolució de 15 de febrer de 2022, de la Conselleria de Sanitat Universal i Salut Pública (DOGV 9282, 21.02.2022), es convoquen les esmentades ajudes, per a l'exercici 2022.  
Vist que les entitats que s'esmenten en l'annex han sol·licitat ajudes per a finançar accions en matèria de recursos humans, en els termes previstos en l'ordre i resolució de referència.  
Atesa la normativa de general aplicació, una vegada avaluades les sol·licituds presentades, procurant-se garantir l'eficàcia i eficiència de les actuacions i havent-se ajustat les possibles ajudes als recursos previstos per a 2022, i segons s'especifica en l'Ordre 2/2017 i l'Ordre 3/2020 que estableixen les bases reguladores, a la vista de la proposta de resolució formulada per la comissió de valoració, resolc sobre els expedients de sol·licitud d'ajudes presentats:  
  
Primer  
Concedir a les entitats que s'esmenten en l'annex les ajudes per a finançar accions en matèria de recursos humans per a impulsar la investigació i la formació en investigació sanitària, biomèdica i de salut pública per a l'exercici 2022, per un import total de dos milions d'euros (2.000.000,00 ?), que es finançaran amb càrrec a l'aplicació pressupostària 21.37.84.7316.874.07.4, línia S5846000 dels pressupostos de la Generalitat per a l'any 2022.  
  
Segon  
La forma de pagament de les subvencions, destinades a despeses corrents, s'efectuarà de forma anticipada de conformitat amb l'article 44.8 de la Llei 8/2021, de 30 de desembre, de pressupostos de la Generalitat per a l'exercici 2022.  
Els beneficiaris de les subvencions tindran de termini fins al 31 de gener de 2023 per a presentar la documentació justificativa de la totalitat de la subvenció concedida.  
Cada entitat beneficiària haurà de presentar una memòria d'activitats en la qual es detallarà l'objecte de les despeses efectuades, un certificat de no concurrència de la despesa amb qualsevol ajuda externa i la justificació econòmica de la despesa.  
A partir d'aquest moment, es procedirà a la liquidació d'aquesta, de la qual podrà derivar-se una regularització, que implicarà l'exigència del reintegrament dels imports indegudament percebuts, en cas que la justificació fora insuficient.  
  
Tercer  
Notifiqueu la present resolució a totes les persones interessades, amb l'advertiment que posa fi a la via administrativa i que, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, contra aquesta podrà interposar-se un recurs potestatiu de reposició davant el mateix òrgan que l'ha dictada, en el termini d'un mes, a comptar des de l'endemà de la seua publicació. O bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 de maig de 2022.- La consellera de Sanitat Universal i Salut Pública, p. d. (R 15.02.2022, DOGV 9282), el director general d'Investigació i Alta Inspecció Sanitària: Javier Santos Burgos Muñoz.  
ANNEX  
Relació d'ajudes concedides  
  
Expedient Entitat CIF Finançament 2022 (?)  
AMPER-01/2022 Fundació d'Investigació de l'Hospital Universitari i Politècnic La Fe de València - Institut d'Investigació Sanitària La Fe (IIS La Fe) O84288276 731.385,00  
AMPER-02/2022 Fundació de l'Hospital Provincial de Castelló (FHPrCs) W91305039 65.599,00  
AMPER-03/2022 Institut d'Investigació Sanitària i Biomèdica d'Alacant (ISABIAL) A30251096 265.335,00  
AMPER-04/2022 Fundació per al Foment de la Investigació Sanitària i Biomèdica de la Comunitat Valenciana (FISABIO)  
 V53593482 468.693,00  
AMPER-05/2022 Fundació Investigació Hospital General Universitari de València (FHGUV) Z61172012 152.152,00  
AMPER-06/2022 Fundació Centre Investigació Príncep Felip (FCIPF) O10363075 316.836,00  
 TOTAL 2.000.000,00